CELEX: C2007/283/57
Language: hu
Date: 2007-11-24 00:00:00
Title: T-359/07. P. sz. ügy: A Közszolgálati Törvényszék F-26/06. sz., Bertolete és társai kontra Bizottság ügyben 2007. július 5-én hozott ítélete ellen az Európai Közösségek Bizottsága által 2007. szeptember 19-én benyújtott fellebbezés

24.11.2007   
            
            
               HU
            
            
               Az Európai Unió Hivatalos Lapja
            
            
               C 283/31
            
         A Közszolgálati Törvényszék F-26/06. sz., Bertolete és társai kontra Bizottság ügyben 2007. július 5-én hozott ítélete ellen az Európai Közösségek Bizottsága által 2007. szeptember 19-én benyújtott fellebbezés
   (T-359/07. P. sz. ügy)
   (2007/C 283/57)
   Az eljárás nyelve: francia
   Felek
   
      Fellebbező: az Európai Közösségek Bizottsága (képviselők: D. Martin és L. Lozano Palacios meghatalmazottak)
   
      A többi fél az eljárásban: M. Bertolete (Woluwé-Saint-Lambert, Belgium), A. P. Cunha Correia (Koekelberg, Belgium), M. Lichteveld (Wavre, Belgium), M. Mozelsio (Enghien, Belgium), F. Orlando (Anderlecht, Belgium), F. Pendville (Etterbeek, Belgium), B. Simons (Bocholt, Belgium), D. Sneessens (Auderghem, Belgium), S. Voisin (Forest, Belgium)
   A fellebbező kérelmei
   
               —
            
            
               Az Elsőfokú Bíróság helyezze hatályon kívül a Közszolgálati Törvényszék F-26/06. sz. ügyben 2007. július 5-én hozott ítéletét;
            
         
               —
            
            
               az Elsőfokú Bíróság utalja vissza az ügyet a Közszolgálati Törvényszék elé;
            
         
               —
            
            
               az Elsőfokú Bíróság rendelkezzen a költségekről;
            
         
               —
            
            
               másodlagosan az Elsőfokú Bíróság helyezze hatályon kívül a Közszolgálati Törvényszéknek az F-26/06. sz. ügyben 2007. július 5-én hozott ítéletét és maga határozzon a jogvitában arról, hogy helyt ad az elsőfokú eljárásban az alperes által előterjesztett kérelmeknek, és következésképpen elutasítja az F-26/06. sz. ügyben benyújtott keresetet; a fellebbezési eljárás ellenérdekű felét kötelezze a költségek viselésére.
            
         Jogalapok és fontosabb érvek
   A Közszolgálati Törvényszék az F-26/06. sz., Bertolete és társai kontra Bizottság ügyben 2007. július 5-én hozott ítéletében megsemmisítette azokat a határozatokat, amelyekben a Bizottság a felperesek besorolását és illetményét szerződéses alkalmazotti szerződések alapján állapította meg. A felpereseket, vagyis a belga jog szerinti korábbi munkavállalókat a Közösségek egyéb alkalmazottaira alkalmazandó rendszer megváltoztatását követően óvópedagógusokként alkalmazták.
   A Bizottság fellebbezésének alátámasztására első jogalapként arra hivatkozik, hogy a Közszolgálati Törvényszék tévesen alkalmazta a jogot azáltal, hogy az alkalmazandó rendelkezések értelmezése során az egyenlő bánásmód elvének a hatályát tévesen ítélte meg, különösen a Bizottság azon koncepciója tekintetében, hogy a családi támogatásokat az illetmény fogalmába integrálja.
   A második jogalapot az azzal kapcsolatos indokolási kötelezettség megsértésére alapítja, hogy a Közszolgálati Törvényszék nem határozott az illetmény fogalmáról.